CELEX: 32019R2126
Language: el
Date: 2019-10-10 00:00:00
Title: Κατ' εξουσιοδότηση κανονισμός (ΕΕ) 2019/2126 της Επιτροπής της 10ης Οκτωβρίου 2019 για τη συμπλήρωση του κανονισμού (ΕΕ) 2017/625 του Ευρωπαϊκού Κοινοβουλίου και του Συμβουλίου όσον αφορά τους κανόνες που ισχύουν για ειδικούς επίσημους ελέγχους για ορισμένες κατηγορίες ζώων και αγαθών, τα μέτρα που πρέπει να λαμβάνονται μετά τη διενέργεια αυτών των ελέγχων και ορισμένες κατηγορίες ζώων και αγαθών που εξαιρούνται από επίσημους ελέγχους στους συνοριακούς σταθμούς ελέγχου (Κείμενο που παρουσιάζει ενδιαφέρον για τον ΕΟΧ)

12.12.2019   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 321/104
               
            
         ΚΑΤ' ΕΞΟΥΣΙΟΔΟΤΗΣΗ ΚΑΝΟΝΙΣΜΟΣ (ΕΕ) 2019/2126 ΤΗΣ ΕΠΙΤΡΟΠΗΣ
         της 10ης Οκτωβρίου 2019
         για τη συμπλήρωση του κανονισμού (ΕΕ) 2017/625 του Ευρωπαϊκού Κοινοβουλίου και του Συμβουλίου όσον αφορά τους κανόνες που ισχύουν για ειδικούς επίσημους ελέγχους για ορισμένες κατηγορίες ζώων και αγαθών, τα μέτρα που πρέπει να λαμβάνονται μετά τη διενέργεια αυτών των ελέγχων και ορισμένες κατηγορίες ζώων και αγαθών που εξαιρούνται από επίσημους ελέγχους στους συνοριακούς σταθμούς ελέγχου
         (Κείμενο που παρουσιάζει ενδιαφέρον για τον ΕΟΧ)
         Η ΕΥΡΩΠΑΪΚΗ ΕΠΙΤΡΟΠΗ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης,
         Έχοντας υπόψη τον κανονισμό (ΕΕ) 2017/625 του Ευρωπαϊκού Κοινοβουλίου και του Συμβουλίου, της 15ης Μαρτίου 2017, για τους επίσημους ελέγχους και τις άλλες επίσημες δραστηριότητες που διενεργούνται με σκοπό την εξασφάλιση της εφαρμογής της νομοθεσίας για τα τρόφιμα και τις ζωοτροφές και των κανόνων για την υγεία και την καλή μεταχείριση των ζώων, την υγεία των φυτών και τα φυτοπροστατευτικά προϊόντα, για την τροποποίηση των κανονισμών του Ευρωπαϊκού Κοινοβουλίου και του Συμβουλίου (ΕΚ) αριθ. 999/2001, (ΕΚ) αριθ. 396/2005, (ΕΚ) αριθ. 1069/2009, (ΕΚ) αριθ. 1107/2009, (ΕΕ) αριθ. 1151/2012, (EE) αριθ. 652/2014, (ΕΕ) 2016/429 και (ΕΕ) 2016/2031, των κανονισμών του Συμβουλίου (ΕΚ) αριθ. 1/2005 και (ΕΚ) αριθ. 1099/2009 και των οδηγιών του Συμβουλίου 98/58/ΕΚ, 1999/74/ΕΚ, 2007/43/ΕΚ, 2008/119/ΕΚ και 2008/120/ΕΚ και για την κατάργηση των κανονισμών του Ευρωπαϊκού Κοινοβουλίου και του Συμβουλίου (ΕΚ) αριθ. 854/2004 και (ΕΚ) αριθ. 882/2004, των οδηγιών του Συμβουλίου 89/608/ΕΟΚ, 89/662/ΕΟΚ, 90/425/ΕΟΚ, 91/496/ΕΟΚ, 96/23/ΕΚ, 96/93/ΕΚ και 97/78/ΕΚ και της απόφασης 92/438/ΕΟΚ του Συμβουλίου (κανονισμός για τους επίσημους ελέγχους) (1), και ιδίως το άρθρο 48 στοιχείο η) και το άρθρο 77 παράγραφος 1 στοιχεία α), β) και ια),
         Εκτιμώντας τα ακόλουθα:
         
                     (1)
                  
                  
                     Το άρθρο 77 παράγραφος 1 στοιχεία α), β) και ια) του κανονισμού (ΕΕ) 2017/625 εξουσιοδοτεί την Επιτροπή να θεσπίζει κανόνες για τη διενέργεια ειδικών επίσημων ελέγχων για ορισμένες κατηγορίες ζώων και αγαθών που εισέρχονται στην Ένωση και για μέτρα σε περίπτωση μη συμμόρφωσης.
                  
               
                     (2)
                  
                  
                     Προκειμένου να εξασφαλιστούν αποτελεσματικοί επίσημοι έλεγχοι των φορτίων άγριων τριχωτών θηραμάτων που δεν έχουν υποστεί εκδορά τα οποία εισέρχονται στην Ένωση, θα πρέπει να καθοριστούν απαιτήσεις ειδικού ελέγχου όταν ολοκληρωθούν οι φυσικοί έλεγχοι στην εγκατάσταση προορισμού, δεδομένου ότι δεν είναι δυνατή η διενέργεια ολοκληρωμένων φυσικών ελέγχων και δειγματοληψίας στους συνοριακούς σταθμούς ελέγχου.
                  
               
                     (3)
                  
                  
                     Για να εξασφαλιστούν αποτελεσματικοί επίσημοι έλεγχοι των νωπών αλιευτικών προϊόντων που εκφορτώνονται απευθείας σε λιμένες τη Ένωσης, θα πρέπει να επιτρέπεται η διενέργεια επίσημων ελέγχων σε λιμένες που καθορίζονται από τα κράτη μέλη σύμφωνα με τον κανονισμό (ΕΚ) αριθ. 1005/2008 του Συμβουλίου (2).
                  
               
                     (4)
                  
                  
                     Το άρθρο 77 παράγραφος 1 στοιχείο ια) του κανονισμού (EΕ) 2017/625 εξουσιοδοτεί την Επιτροπή να θεσπίζει κανόνες για τη διενέργεια ειδικών επίσημων ελέγχων για τα ζώα και τα αγαθά που αναφέρονται στο άρθρο 48 στοιχείο η) του εν λόγω κανονισμού, με χαμηλό κίνδυνο ή χωρίς συγκεκριμένο κίνδυνο και τα οποία εξαιρούνται από τους επίσημους ελέγχους στους συνοριακούς σταθμούς ελέγχου, όταν η εξαίρεση αυτή είναι δικαιολογημένη.
                  
               
                     (5)
                  
                  
                     Όταν οι επίσημοι έλεγχοι δεν διενεργούνται σε συνοριακούς σταθμούς ελέγχου, θα πρέπει να θεσπιστούν όροι, όπως κατάλληλες ρυθμίσεις ελέγχου, ώστε να εξασφαλιστεί ότι δεν δημιουργούνται απαράδεκτοι κίνδυνοι για τη δημόσια υγεία, την υγεία των ζώων και των φυτών, όταν αυτά τα ζώα και τα αγαθά εισέρχονται στην Ένωση.
                  
               
                     (6)
                  
                  
                     Στην περίπτωση κατεψυγμένου τόνου με χαμηλό κίνδυνο ή χωρίς συγκεκριμένο κίνδυνο σύμφωνα με το άρθρο 48 στοιχείο η) του κανονισμού (ΕΕ) 2017/625, μπορούν να διενεργούνται επίσημοι έλεγχοι στην εγκατάσταση μεταποίησης προορισμού, η οποία πρέπει να εγκριθεί από τις τελωνειακές αρχές για την προσωρινή εναπόθεση μη ενωσιακών αγαθών σύμφωνα με τον κανονισμό (ΕΕ) αριθ. 925/2013 του Ευρωπαϊκού Κοινοβουλίου και του Συμβουλίου (3).
                  
               
                     (7)
                  
                  
                     Στην περίπτωση αλιευτικών προϊόντων με χαμηλό κίνδυνο ή χωρίς συγκεκριμένο κίνδυνο σύμφωνα με το άρθρο 48 στοιχείο η) του κανονισμού (ΕΕ) 2019/625, τα οποία αλιεύονται από σκάφη που φέρουν σημαία κράτους μέλους και εισάγονται στην Ένωση μετά την εκφόρτωση σε τρίτες χώρες, όπως αναφέρεται στο άρθρο 72 του εκτελεστικού κανονισμού (ΕΕ) 2019/627 (4), θα πρέπει να λαμβάνονται μέτρα σε περίπτωση υπόνοιας για μη συμμόρφωση με τη νομοθεσία.
                  
               
                     (8)
                  
                  
                     Τα ζώα και τα αγαθά που εισέρχονται στην Ένωση μέσω ορισμένων ελληνικών νησιών και μέσω ορισμένων γαλλικών εδαφών παρουσιάζουν χαμηλό κίνδυνο δεδομένου ότι αυτά τα ζώα και αγαθά δεν διατίθενται στην αγορά εκτός των εν λόγω νησιών ή εδαφών. Θα πρέπει να θεσπιστούν επαρκείς απαιτήσεις και μέτρα για τους επίσημους ελέγχους ώστε να εξασφαλιστεί ότι αυτά τα ζώα και αγαθά δεν διατίθενται στην αγορά εκτός των εν λόγω νησιών ή εδαφών.
                  
               
                     (9)
                  
                  
                     Για τον εξορθολογισμό και την απλούστευση της εφαρμογής του νομοθετικού πλαισίου, οι κανόνες οι για τους επίσημους ελέγχους σύμφωνα με το άρθρο 77 παράγραφος 1 στοιχείο ια) και το άρθρο 48 στοιχείο η) του κανονισμού (ΕΕ) 2017/625 θα πρέπει να θεσπιστούν μαζί με τους κανόνες για τους επίσημους ελέγχους σε άλλες κατηγορίες αγαθών που απαριθμούνται στο άρθρο 77 παράγραφος 1 στοιχεία α) και β) του εν λόγω κανονισμού.
                  
               
                     (10)
                  
                  
                     Οι εν λόγω κανόνες συνδέονται μεταξύ τους με ουσιώδη σχέση;ό, ενώ πολλοί εξ αυτών προορίζονται να εφαρμόζονται παράλληλα. Για λόγους απλότητας και διαφάνειας, καθώς και προκειμένου να διευκολυνθεί η εφαρμογή τους και να αποφευχθεί ο πολλαπλασιασμός των κανόνων, θα πρέπει να θεσπιστούν σε μία και μόνο πράξη και όχι σε πολλές χωριστές πράξεις με πολυάριθμες διασταυρούμενες παραπομπές και με κίνδυνο επαναλήψεων.
                  
               
                     (11)
                  
                  
                     Δεδομένου ότι ο παρών κανονισμός θεσπίζει κανόνες που καλύπτονται από την απόφαση 94/641/ΕΚ της Επιτροπής (5) και την εκτελεστική απόφαση 2012/44/ΕΕ της Επιτροπής (6), οι εν λόγω νομικές πράξεις θα πρέπει να καταργηθούν.
                  
               
                     (12)
                  
                  
                     Δεδομένου ότι ο κανονισμός (ΕΕ) 2017/625 αρχίζει να εφαρμόζεται από τις 14 Δεκεμβρίου 2019, ο παρών κανονισμός θα πρέπει επίσης να αρχίσει να εφαρμόζεται από την ίδια ημερομηνία,
                  
               ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
         
            Άρθρο 1
            Αντικείμενο
            Ο παρών κανονισμός θεσπίζει κανόνες για τη διενέργεια ειδικών επίσημων ελέγχων όσον αφορά ορισμένες κατηγορίες ζώων και αγαθών και μέτρα που πρέπει να λαμβάνονται σε περίπτωση μη συμμόρφωσης. Θεσπίζει κανόνες για τις περιπτώσεις στις οποίες και τις προϋποθέσεις υπό τις οποίες ορισμένες κατηγορίες ζώων και αγαθών εξαιρούνται από τους επίσημους ελέγχους στους συνοριακούς σταθμούς ελέγχου και πότε η εξαίρεση αυτή είναι δικαιολογημένη.
         
         
            Άρθρο 2
            Ορισμοί
            Για τους σκοπούς του παρόντος κανονισμού, ισχύουν οι ακόλουθοι ορισμοί:
            
                        1)
                     
                     
                        «IMSOC»(information management system for official controls): το σύστημα διαχείρισης πληροφοριών για επίσημους ελέγχους που αναφέρεται στο άρθρο 131 του κανονισμού (ΕΕ) 2017/625·
                     
                  
                        2)
                     
                     
                        «νωπά αλιευτικά προϊόντα»: τα νωπά αλιευτικά προϊόντα, όπως ορίζονται στο σημείο 3.5 του παραρτήματος I του κανονισμού (ΕΚ) αριθ. 853/2004 του Ευρωπαϊκού Κοινοβουλίου και του Συμβουλίου (7)·
                     
                  
                        3)
                     
                     
                        «κατεψυγμένος τόνος»: τόνος που διατηρείται σύμφωνα με τις απαιτήσεις που ορίζονται στον κανονισμό (ΕΚ) αριθ. 853/2004 παράρτημα III τμήμα VIII κεφάλαιο VII σημείο 2).
                     
                  
         
            Άρθρο 3
            Άγρια τριχωτά θηράματα που δεν έχουν υποστεί εκδορά
            
               1.   Η αρμόδια αρχή στους συνοριακούς σταθμούς ελέγχου πρώτης άφιξης στην Ένωση μπορεί να επιτρέπει την αποστολή φορτίων άγριων τριχωτών θηραμάτων που δεν έχουν υποστεί εκδορά σε οχήματα ή εμπορευματοκιβώτια σύμφωνα με τα άρθρα 2 και 3 του κατ’ εξουσιοδότηση κανονισμού (EE) 2019/1666 της Επιτροπής (8) στην εγκατάσταση στον τόπο προορισμού χωρίς την ολοκλήρωση των φυσικών ελέγχων.
            
            
               2.   Η αρμόδια αρχή που αναφέρεται στην παράγραφο 1 ενημερώνει την αρμόδια αρχή της εγκατάστασης στον τόπο προορισμού σχετικά με την ανάγκη ολοκλήρωσης των φυσικών ελέγχων, ιδίως των υγειονομικών ελέγχων και των εργαστηριακών δοκιμών.
            
            
               3.   Η αρμόδια αρχή της εγκατάστασης στον τόπο προορισμού ενημερώνει την αρμόδια αρχή που αναφέρεται στην παράγραφο 1 σχετικά με τα αποτελέσματα των φυσικών ελέγχων που αναφέρονται στην παράγραφο 2.
            
         
         
            Άρθρο 4
            Νωπά αλιευτικά προϊόντα που εκφορτώνονται απευθείας από αλιευτικό σκάφος που φέρει σημαία τρίτης χώρας σε λιμένες της Ένωσης που καθορίζονται από τα κράτη
            Τα νωπά αλιευτικά προϊόντα που εκφορτώνονται απευθείας από αλιευτικό σκάφος το οποίο φέρει σημαία τρίτης χώρας εξαιρούνται από τους επίσημους ελέγχους σε συνοριακούς σταθμούς ελέγχου υπό την προϋπόθεση ότι διενεργούνται έλεγχοι από αρμόδιες αρχές στους λιμένες της Ένωσης που καθορίζονται από τα κράτη μέλη σύμφωνα με το άρθρο 5 παράγραφος 1 του κανονισμού (ΕΚ) αριθ. 1005/2008.
         
         
            Άρθρο 5
            Κατεψυγμένος τόνος που εκφορτώνεται απευθείας από αλιευτικό σκάφος που φέρει σημαία τρίτης χώρας σε λιμένες της Ένωσης που καθορίζονται από τα κράτη
            Τα κράτη μέλη μπορούν να διενεργούν, στην εγκατάσταση μεταποίησης προορισμού που έχει εγκριθεί σύμφωνα με το άρθρο 4 του κανονισμού (ΕΚ) αριθ. 853/2004, επίσημους ελέγχους κατεψυγμένων τόνων οι οποίοι δεν έχουν αποκεφαλιστεί ούτε εκσπλαχνιστεί και έχουν εκφορτωθεί απευθείας από αλιευτικό σκάφος που φέρει τη σημαία τρίτης χώρα σε λιμένες της Ένωσης που καθορίζονται από τα κράτη μέλη σύμφωνα με το άρθρο 5 παράγραφος 1 του κανονισμού (ΕΚ) αριθ. 1005/2008, εφόσον πληρούνται οι ακόλουθες προϋποθέσεις:
            
                        α)
                     
                     
                        οι επίσημοι έλεγχοι διενεργούνται από την αρμόδια αρχή στον πλησιέστερο συνοριακό σταθμό·
                     
                  
                        β)
                     
                     
                        η εγκατάσταση μεταποίησης προορισμού εγκρίνεται από τις τελωνειακές αρχές για την προσωρινή εναπόθεση μη ενωσιακών εμπορευμάτων σύμφωνα με το άρθρο 147 παράγραφος 1 και το άρθρο 148 του κανονισμού (ΕΕ) αριθ. 952/2013·
                     
                  
                        γ)
                     
                     
                        ο κατεψυγμένος τόνος αποστέλλεται από το σκάφος στην εγκατάσταση μεταποίησης προορισμού σε σφραγισμένα οχήματα ή εμπορευματοκιβώτια μεταφοράς, υπό την επίβλεψη της αρμόδιας αρχής που διενεργεί τους επίσημους ελέγχους και στο πλαίσιο της σχετικής τελωνειακής διαδικασίας σύμφωνα με τα άρθρα 134, 135, 140, 141 και το άρθρο 148 παράγραφος 5 του κανονισμού (ΕΕ) αριθ. 952/2013·
                     
                  
                        δ)
                     
                     
                        πριν από την άφιξη του φορτίου σε καθορισμένους λιμένες της Ένωσης, ο υπεύθυνος επιχείρησης που φέρει την ευθύνη για το φορτίο ειδοποιεί την αρμόδια αρχή που αναφέρεται στο στοιχείο α) του παρόντος άρθρου για την άφιξη του φορτίου, μέσω της υποβολής στο IMSOC συμπληρωμένου κοινού υγειονομικού εγγράφου εισόδου (ΚΥΕΕ), όπως αναφέρεται στο άρθρο 56 του κανονισμού (ΕΕ) 2017/625.
                     
                  
         
            Άρθρο 6
            Αλιευτικά προϊόντα που προορίζονται για ανθρώπινη κατανάλωση και αλιεύονται από σκάφη που φέρουν τη σημαία κράτους μέλους και εκφορτώνονται σε τρίτες χώρες
            
               1.   Τα φορτία αλιευτικών προϊόντων που προορίζονται για ανθρώπινη κατανάλωση και τα οποία αλιεύονται από σκάφη που φέρουν τη σημαία κράτους μέλους, εκφορτώνονται, με ή χωρίς αποθήκευση, σε τρίτες χώρες προτού εισέλθουν στην Ένωση με διαφορετικό μέσο μεταφοράς, όπως αναφέρεται στο άρθρο 72 του εκτελεστικού κανονισμού (ΕΕ) 2019/627, υπόκεινται σε ελέγχους εγγράφων από την αρμόδια αρχή στους συνοριακούς σταθμούς ελέγχου πρώτης άφιξης στην Ένωση.
            
            
               2.   Τα φορτία που αναφέρονται στην παράγραφο 1 μπορούν να εξαιρούνται από τους ελέγχους ταυτότητας και τους φυσικούς ελέγχους στους συνοριακούς σταθμούς ελέγχου υπό την προϋπόθεση ότι συμμορφώνονται με τους όρους που καθορίζονται στο άρθρο 72 του κανονισμού (ΕΕ) 2019/627.
            
            
               3.   Όταν εντοπίζεται ή υπάρχει υπόνοια μη συμμόρφωσης με τους κανόνες που αναφέρονται στο άρθρο 1 παράγραφος 2 του κανονισμού (ΕΕ) 2017/625, η αρμόδια αρχή στον συνοριακό σταθμό ελέγχου πρώτης άφιξης στην Ένωση διενεργεί, εκτός από τους ελέγχους εγγράφων, ελέγχους ταυτότητας και φυσικούς ελέγχους των φορτίων που αναφέρονται στην παράγραφο 1 του παρόντος άρθρου.
            
         
         
            Άρθρο 7
            Φορτία που εισέρχονται στην Ένωση μέσω ορισμένων ελληνικών νησιών και μέσω ορισμένων γαλλικών εδαφών
            
               1.   Τα προϊόντα ζωικής προέλευσης και τα σύνθετα προϊόντα από τρίτες χώρες που εισέρχονται στην Ένωση μέσω των επιτρεπόμενων σημείων εισόδου στα ελληνικά νησιά: Ρόδος, Μυτιλήνη και Κρήτη (Ηράκλειο), για τοπική χρήση στο ελληνικό νησί του σημείου εισόδου εξαιρούνται από τους επίσημους ελέγχους στους συνοριακούς σταθμούς ελέγχου.
            
            
               2.   Τα ζώα, τα προϊόντα ζωικής προέλευσης και τα σύνθετα προϊόντα που εισέρχονται στην Ένωση από τρίτες χώρες μέσω των επιτρεπόμενων σημείων εισόδου στα γαλλικά υπερπόντια διαμερίσματα της Γουαδελούπης, της Γαλλικής Γουιάνας, της Μαρτινίκας και της Μαγιότ, για τοπική χρήση στο γαλλικό υπερπόντιο διαμέρισμα του σημείου εισόδου εξαιρούνται από τους επίσημους ελέγχους στους συνοριακούς σταθμούς ελέγχου.
            
         
         
            Άρθρο 8
            Ειδικοί επίσημοι έλεγχοι στα φορτία που εισέρχονται στην Ένωση μέσω ορισμένων ελληνικών νησιών και μέσω ορισμένων γαλλικών εδαφών
            
               1.   Τα φορτία που αναφέρονται στο άρθρο 7 υπόκεινται, για κάθε εγκεκριμένο σημείο εισόδου, σε ελέγχους σύμφωνα με το παράρτημα I.
            
            
               2.   Κάθε εγκεκριμένο σημείο εισόδου είναι υπό την ευθύνη της αρμόδιας αρχής η οποία έχει στη διάθεσή της:
               
                           α)
                        
                        
                           επίσημους κτηνιάτρους που είναι υπεύθυνοι για τη λήψη αποφάσεων σχετικά με τα φορτία σύμφωνα με το άρθρο 55 παράγραφος 2 στοιχείο α) του κανονισμού (ΕΕ) 2017/625·
                        
                     
                           β)
                        
                        
                           εφόσον κρίνεται αναγκαίο από την αρμόδια αρχή, προσωπικό που αναφέρεται στο άρθρο 49 παράγραφος 2 στοιχεία α) και β) του κανονισμού (ΕΕ) 2017/625 το οποίο είναι εκπαιδευμένο σύμφωνα με το άρθρο 2 του κατ’ εξουσιοδότηση κανονισμού (ΕΕ) 2019/1081 της Επιτροπής (9).
                        
                     
            
               3.   Η αρμόδια αρχή στα εγκεκριμένα σημεία εισόδου στα ελληνικά νησιά που αναφέρονται στο άρθρο 7 παράγραφος 1 εξασφαλίζει ότι για κάθε εγκεκριμένο σημείο εισόδου είναι διαθέσιμα προσωπικό και πόροι για τη διενέργεια επίσημων ελέγχων σε φορτία αγαθών που αναφέρονται στο άρθρο 7 παράγραφος 1 για τα οποία είναι εγκεκριμένο το σημείο εισόδου.
            
            
               4.   Για κάθε εγκεκριμένο σημείο εισόδου στα γαλλικά υπερπόντια διαμερίσματα που αναφέρονται στο άρθρο 7 παράγραφος 2 εξασφαλίζεται ότι υπάρχουν όλες οι απαραίτητες εγκαταστάσεις, εξοπλισμός και προσωπικό για τη διενέργεια επίσημων ελέγχων σε φορτία ζώων και αγαθών που αναφέρονται στο άρθρο 7 παράγραφος 2 για τα οποία είναι εγκεκριμένο το σημείο εισόδου.
            
         
         
            Άρθρο 9
            Αρμοδιότητες των υπευθύνων επιχειρήσεων όσον αφορά τα φορτία που εισέρχονται στην Ένωση μέσω ορισμένων ελληνικών νησιών και μέσω ορισμένων γαλλικών εδαφών
            Ο υπεύθυνος επιχείρησης που είναι αρμόδιος για τα φορτία και αναφέρονται στο άρθρο 7:
            
                        α)
                     
                     
                        ειδοποιεί την αρμόδια αρχή στο εγκεκριμένο σημείο εισόδου σχετικά με την άφιξη του φορτίου, μέσω της υποβολής συμπληρωμένου κοινού υγειονομικού εγγράφου εισόδου (ΚΥΕΕ) στο IMSOC, πριν από την άφιξη του φορτίου στο εγκεκριμένο σημείο εισόδου·
                     
                  
                        β)
                     
                     
                        τηρεί μητρώο εγκεκριμένο από την αρμόδια αρχή στο εγκεκριμένο σημείο εισόδου, στο οποίο αναγράφονται, κατά περίπτωση, οι ποσότητες των ζώων, των προϊόντων ζωικής προέλευσης και των σύνθετων προϊόντων για τη διάθεση στην αγορά καθώς και τα ονόματα και οι διευθύνσεις του/των αγοραστή/-ών·
                     
                  
                        γ)
                     
                     
                        πληροφορεί τον/τους αγοραστή/-ές ότι:
                        
                                    i)
                                 
                                 
                                    τα προϊόντα ζωικής προέλευσης και τα σύνθετα προϊόντα που προορίζονται για διάθεση στην αγορά είναι αποκλειστικά για τοπική κατανάλωση και ότι αυτά τα προϊόντα δεν πρέπει να επαναποστέλλονται σε καμία περίπτωση σε άλλα τμήματα του εδάφους της Ένωσης·
                                 
                              
                                    ii)
                                 
                                 
                                    στην περίπτωση μεταπώλησης, ο/οι αγοραστής/-ές πρέπει να ενημερώνει/-ουν τον/τους νέο/-ους αγοραστή/-ές εκεί όπου ο τελευταίος είναι υπεύθυνος εμπορικής επιχείρησης σχετικά με τους περιορισμούς σύμφωνα με το στοιχείο γ) σημείο i)·
                                 
                              
                  
                        δ)
                     
                     
                        στην περίπτωση των γαλλικών υπερπόντιων διαμερισμάτων της Γουαδελούπης, της Γαλλικής Γουιάνας, της Μαρτινίκας και της Μαγιότ, ενημερώνει τον/τους αγοραστή/-ές ότι:
                        
                                    i)
                                 
                                 
                                    τα ζώα για διάθεση στην αγορά προορίζονται αποκλειστικά για τοπική αναπαραγωγή και παραγωγή και ότι τα εν λόγω ζώα και προϊόντα που προέρχονται από αυτά τα ζώα δεν πρέπει να επαναποστέλλονται σε καμία περίπτωση σε άλλα τμήματα του εδάφους της Ένωσης·
                                 
                              
                                    ii)
                                 
                                 
                                    στην περίπτωση μεταπώλησης, ο/οι αγοραστής/-ές πρέπει να ενημερώνει/-ουν τον/τους νέο/-ους αγοραστή/-ές εκεί όπου ο τελευταίος είναι υπεύθυνος εμπορικής επιχείρησης σχετικά με τους περιορισμούς σύμφωνα με το στοιχείο δ) σημείο i)·
                                 
                              
                  
         
            Άρθρο 10
            Καταργήσεις
            
               1.   Η απόφαση 94/641/ΕΚ και η εκτελεστική απόφαση 2012/44/ΕΕ καταργούνται από τις 14 Δεκεμβρίου 2019.
            
            
               2.   Οι παραπομπές στις καταργούμενες πράξεις εκλαμβάνονται ως παραπομπές στον παρόντα κανονισμό και διαβάζονται σύμφωνα με τους πίνακες αντιστοιχίας του παραρτήματος II.
            
         
         
            Άρθρο 11
            Έναρξη ισχύος και ημερομηνία εφαρμογής
            Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
            Εφαρμόζεται από τις 14 Δεκεμβρίου 2019.
         
         
            Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
            Βρυξέλλες, 10 Οκτωβρίου 2019.
            
               
                  Για την Επιτροπή
               
               
                  Ο Πρόεδρος
               
               Jean-Claude JUNCKER
            
         
         
            (1)  ΕΕ L 95 της 7.4.2017, σ. 1.
         
            (2)  Κανονισμός (ΕΚ) αριθ. 1005/2008 του Συμβουλίου, της 29ης Σεπτεμβρίου 2008, περί δημιουργίας κοινοτικού συστήματος πρόληψης, αποτροπής και εξάλειψης της παράνομης, λαθραίας και άναρχης αλιείας, τροποποίησης των κανονισμών (ΕΟΚ) αριθ. 2847/93, (ΕΚ) αριθ. 1936/2001 και (ΕΚ) αριθ. 601/2004 και κατάργησης των κανονισμών (ΕΚ) αριθ. 1093/94 και (ΕΚ) αριθ. 1447/1999 (ΕΕ L 286 της 29.10.2008, σ. 1).
         
            (3)  Κανονισμός (ΕΕ) αριθ. 952/2013 του Ευρωπαϊκού Κοινοβουλίου και του Συμβουλίου, της 9ης Οκτωβρίου 2013, για τη θέσπιση του ενωσιακού τελωνειακού κώδικα (ΕΕ L 269 της 10.10.2013, σ. 1).
         
            (4)  Εκτελεστικός κανονισμός της Επιτροπής (ΕΕ) 2019/627 της 15ης Μαρτίου 2019 περί καθορισμού ενιαίων πρακτικών ρυθμίσεων για τη διενέργεια των επίσημων ελέγχων στα προϊόντα ζωικής προέλευσης που προορίζονται για κατανάλωση από τον άνθρωπο σύμφωνα με τον κανονισμό (ΕΕ) 2017/625 του Ευρωπαϊκού Κοινοβουλίου και του Συμβουλίου για την τροποποίηση του κανονισμού (ΕΚ) αριθ. 2074/2005 της Επιτροπής όσον αφορά τους επίσημους ελέγχους (ΕΕ L 131 της 17.5.2019, σ. 51).
         
            (5)  Απόφαση 94/641/ΕΚ της Επιτροπής, της 8ης Σεπτεμβρίου 1994, περί θεσπίσεως των κανόνων που εφαρμόζονται στον τομέα των κτηνιατρικών ελέγχων για τα προϊόντα προέλευσης τρίτων χωρών που εισάγονται σε ορισμένα ελληνικά νησιά (ΕΕ L 248 της 23.9.1994, σ. 26).
         
            (6)  Εκτελεστική απόφαση 2012/44/ΕΕ της Επιτροπής, της 25ης Ιανουαρίου 2012, σχετικά με τους κανόνες που ισχύουν για τους κτηνιατρικούς ελέγχους ζώντων ζώων και προϊόντων ζωικής προέλευσης που εισέρχονται σε ορισμένα γαλλικά υπερπόντια διαμερίσματα από τρίτες χώρες (ΕΕ L 24 της 27.1.2012, σ. 14).
         
            (7)  Κανονισμός (ΕΚ) αριθ. 853/2004 του Ευρωπαϊκού Κοινοβουλίου και του Συμβουλίου, της 29ης Απριλίου 2004, για τον καθορισμό ειδικών κανόνων υγιεινής για τα τρόφιμα ζωικής προέλευσης (ΕΕ L 139 της 30.4.2004, σ. 55).
         
            (8)  Κατ' εξουσιοδότηση κανονισμός (ΕΕ) 2019/1666 της Επιτροπής, της 24ης Ιουνίου 2019, για τη συμπλήρωση του κανονισμού (ΕΕ) 2017/625 του Ευρωπαϊκού Κοινοβουλίου και του Συμβουλίου όσον αφορά τους όρους για την παρακολούθηση της μεταφοράς και της άφιξης φορτίων ορισμένων αγαθών από τον συνοριακό σταθμό ελέγχου άφιξης στην εγκατάσταση στον τόπο προορισμού στην Ένωση (ΕΕ L 255 της 4.10.2019, σ. 1).
         
            (9)  Κατ' εξουσιοδότηση κανονισμός (ΕΕ) 2019/1081 της Επιτροπής, της 8ης Μαρτίου 2019, για τη θέσπιση κανόνων σχετικά με τις ειδικές απαιτήσεις εκπαίδευσης του προσωπικού για τη διενέργεια ορισμένων φυσικών ελέγχων στους συνοριακούς σταθμούς ελέγχου (ΕΕ L 171 της 26.6.2019, σ. 1).
      
      
         
            ΠΑΡΑΡΤΗΜΑ I
            
               Ειδικοί επίσημοι έλεγχοι σε αγαθά που εισέρχονται στην Ένωση μέσω των εγκεκριμένων σημείων εισόδου ορισμένων ελληνικών νησιών και ορισμένων γαλλικών εδαφών
            
            
               1.   
               
                  Η αρμόδια αρχή εξασφαλίζει ότι όλα τα δεδομένα των προϊόντων ζωικής προέλευσης και των σύνθετων προϊόντων και, στην περίπτωση των γαλλικών υπερπόντιων διαμερισμάτων της Γουαδελούπης, της Γαλλικής Γουιάνας, της Μαρτινίκας και της Μαγιότ, επίσης όλα τα δεδομένα σχετικά με τα ζώα, τα οποία υποβάλλονται για τη διάθεση στην αγορά, εισάγονται στο IMSOC.
               
            
            
               2.   
               Οι αρμόδιες αρχές ελέγχουν:
               
                           α)
                        
                        
                           τα συνοδευτικά πιστοποιητικά και έγγραφα·
                        
                     
                           β)
                        
                        
                           την ταυτότητα των προϊόντων ζωικής προέλευσης και των σύνθετων προϊόντων και, στην περίπτωση των γαλλικών υπερπόντιων διαμερισμάτων της Γουαδελούπης, της Γαλλικής Γουιάνας, της Μαρτινίκας και της Μαγιότ, επίσης την ταυτότητα των ζώων·
                        
                     
                           γ)
                        
                        
                           τη συσκευασία και τις επ’ αυτής ενδείξεις·
                        
                     
                           δ)
                        
                        
                           την ποιότητα και την κατάσταση συντήρησης των αγαθών·
                        
                     
                           ε)
                        
                        
                           τις συνθήκες μεταφοράς και, στην περίπτωση μεταφοράς υπό ψύξη, τη θερμοκρασία του μεταφορικού μέσου, καθώς και την εσωτερική θερμοκρασία των αγαθών·
                        
                     
                           στ)
                        
                        
                           οποιαδήποτε ζημία των αγαθών.
                        
                     
            
               3.   
               
                  Η αρμόδια αρχή εξασφαλίζει ότι, μετά την ολοκλήρωση των ειδικών επίσημων ελέγχων, το συνοδευτικό ΚΥΕΕ αναφέρει ότι αυτά τα προϊόντα ζωικής προέλευσης και τα σύνθετα προϊόντα για τη διάθεση στην αγορά είναι μόνο για τοπική κατανάλωση και ότι τα εν λόγω προϊόντα δεν πρέπει να επαναποστέλλονται σε καμία περίπτωση σε άλλα τμήματα του εδάφους της Ένωσης.
               
            
            
               4.   
               
                  Στην περίπτωση των γαλλικών υπερπόντιων διαμερισμάτων της Γουαδελούπης, της Γαλλικής Γουιάνας, της Μαρτινίκας και της Μαγιότ, η αρμόδια αρχή εξασφαλίζει ότι μετά την ολοκλήρωση των ειδικών επίσημων ελέγχων, το συνοδευτικό ΚΥΕΕ αναφέρει ότι τα ζώα για διάθεση στην αγορά προορίζονται μόνο για τοπική αναπαραγωγή και παραγωγή και αυτά τα ζώα και τα προϊόντα που προέρχονται από τα εν λόγω ζώα δεν πρέπει να επαναποστέλλονται σε καμία περίπτωση σε άλλα μέρη του εδάφους της Ένωσης.
               
            
            
               5.   
               
                  Η αρμόδια αρχή διενεργεί τακτικές επιθεωρήσεις του τόπου στέγασης/αποθήκευσης των φορτίων που προορίζονται για διάθεση στην αγορά για να επαληθεύσει ότι πληρούνται οι απαιτήσεις για τη δημόσια υγεία και ότι τα εν λόγω φορτία δεν θα επαναποστέλλονται σε άλλα μέρη του εδάφους της Ένωσης.
               
            
            
               6.   
               
                  Στην περίπτωση των γαλλικών υπερπόντιων διαμερισμάτων της Γουαδελούπης, της Γαλλικής Γουιάνας, της Μαρτινίκας και της Μαγιότ, η αρμόδια αρχή διενεργεί τακτικές επιθεωρήσεις του τόπου στέγασης των ζώων που προορίζονται για διάθεση στην αγορά για να επαληθεύσει ότι πληρούνται οι απαιτήσεις για την υγεία των ζώων και αυτά τα ζώα και τα προϊόντα που προέρχονται από τα εν λόγω ζώα δεν επαναποστέλλονται σε άλλα μέρη του εδάφους της Ένωσης.
               
            
         
      
      
         
            ΠΑΡΑΡΤΗΜΑ II
            
               Πίνακας αντιστοιχίας που αναφέρεται στο άρθρο 10 παράγραφος 2
            
            1.   Απόφαση 94/641/ΕΚ
            
                        Απόφαση 94/641/ΕΚ
                     
                     
                        Παρών κανονισμός
                     
                  
                        Άρθρο 1
                        Άρθρο 2
                        Άρθρο 3 πρώτη περίπτωση
                        Άρθρο 3 δεύτερη περίπτωση
                        Άρθρο 3 τρίτη περίπτωση
                        Άρθρο 3, τέταρτη περίπτωση
                        Άρθρο 4
                        Άρθρο 5
                        Άρθρο 6
                        Άρθρο 7
                        Παράρτημα I
                        Παράρτημα II σημείο 1
                        Παράρτημα II σημείο 2
                     
                     
                        Άρθρο 7
                        Άρθρο 8 παράγραφος 2 στοιχείο α)
                        Άρθρο 9 στοιχείο α)
                        Άρθρο 9 στοιχείο β)
                        Άρθρο 9 στοιχείο γ)
                        Άρθρο 9 στοιχείο ε)
                        Άρθρο 8 παράγραφος 1
                        __
                        __
                        __
                        Άρθρο 7
                        Παράρτημα I σημείο 2
                        Παράρτημα I σημείο 5
                     
                  2.   Εκτελεστική απόφαση 2012/44/ΕΕ
            
                        Εκτελεστική απόφαση 2012/44/ΕΕ
                     
                     
                        Παρών κανονισμός
                     
                  
                        Άρθρο 1
                        Άρθρο 2 παράγραφος 1
                        Άρθρο 2 παράγραφος 2
                        Άρθρο 3 παράγραφος 1
                        Άρθρο 3 παράγραφος 2
                        Άρθρο 3 παράγραφος 3
                        Άρθρο 3 παράγραφος 4
                        Άρθρο 3 παράγραφος 5
                        Άρθρο 4 παράγραφος 1
                        Άρθρο 4 παράγραφος 2
                        Άρθρο 4 παράγραφος 3
                        Άρθρο 4 παράγραφος 4
                        Άρθρο 4 παράγραφος 5
                        Άρθρο 5
                        Άρθρο 6
                        Άρθρο 7
                        Άρθρο 8
                        Παράρτημα
                     
                     
                        Άρθρο 7
                        Άρθρο 8 παράγραφος 2
                        Άρθρο 8 παράγραφος 4
                        Άρθρο 9 στοιχείο α)
                        __
                        Άρθρο 9 στοιχείο β)
                        Άρθρο 9 στοιχεία γ) και δ)
                        Άρθρο 9 στοιχεία ε) και στ)
                        Άρθρο 8 παράγραφος 1
                        Άρθρο 8 παράγραφος 1
                        Παράρτημα I σημείο 1
                        Παράρτημα I σημεία 3 και 4
                        Παράρτημα I σημεία 5 και 6
                        __
                        __
                        __
                        __
                        Άρθρο 7